
VIENOŠANĀS NR.1/2025 (REĢ. NR. 468/2025/2.2-10)
par grozījumiem 2024.gada 6.novembra Būvuzņēmuma līgumā Nr. 1370/2024/2.2-10 par infrastruktūras attīstības pirmsskolas izglītības iestādē Dārtas ielā 1, Cēsīs, Cēsu novadā darbu veikšanu
Cēsis, Cēsu novads                                                                                 Datums skatāms laika zīmogā 

[bookmark: _Hlk104391592]Cēsu novada pašvaldība, reģistrācijas Nr. 90000031048, juridiskā adrese: Raunas iela 4, Cēsis, Cēsu novads, LV-4101, turpmāk - Pasūtītājs, kuru pamatojoties uz Cēsu novada pašvaldības darba reglamentu pārstāv Cēsu novada pašvaldības izpilddirektora vietniece Baiba Eglīte,
 un
SIA “WOLTEC”, reģistrācijas Nr. 44103097350, juridiskā adrese: Ausekļa iela 31, Valmiera, Valmieras nov., LV-4201, turpmāk - Būvuzņēmējs, kuru pārstāv tās valdes priekšsēdētājs ___________ un valdes locekle _____________ (turpmāk kopā – Puses, bet katra atsevišķi – Puse), 

pamatojoties uz atklāta konkursa “Infrastruktūras attīstība pirmsskolas izglītības iestādē Dārtas ielā 1, Cēsīs, Cēsu novadā”, iepirkuma identifikācijas Nr. CNP/2024/15/ERAF, turpmāk – Konkurss, rezultātiem, kas rīkots saskaņā ar Eiropas Savienības kohēzijas politikas programmas 2021.–2027.gadam 4.2.1. specifiskā atbalsta mērķa “Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp veicinot noturību izglītošanā un mācībās attālinātā un tiešsaistes režīmā” 4.2.1.7. pasākuma “Pirmsskolas izglītības iestāžu infrastruktūras attīstība” īstenošanas nosacījumiem,
2024.gada 6.novembrī noslēdza Būvuzņēmuma līgumu Nr. 1370/2024/2.2-10 par infrastruktūras attīstības pirmsskolas izglītības iestādē Dārtas ielā 1, Cēsīs, Cēsu novadā darbu veikšanu (turpmāk -Līgums), saskaņā ar kuru Būvuzņēmējs apņēmās veikt infrastruktūras attīstības pirmsskolas izglītības iestādē Dārtas ielā 1, Cēsīs, Cēsu novadā darbus turpmāk – Objekts.

Ņemot vērā Faktu konstatācijas aktos Nr. AR-1, AR-2, AR-3, AR-4, AR-5, AR-6, AR-7, AR-8, AR-9, AR-10, EL-1, U1-1 fiksēto, Sanāksmes protokolus Nr.8, Nr.9, Nr.10, Nr.11, Nr.12 un Izmaiņu aktu Nr.1, pamatojoties uz Publisko iepirkumu likuma 61. panta pirmās daļas 2. punktu, trešās daļas 1. un 3. punktu, kā arī Līguma 8.1., 8.2., 8.3., 8.9.,  18.1., 18.7., 18.9.3., 18.9.5., 18.10., 18.11., 18.12., 18.13., 18.14.1., 18.14.2., 18.15.punktu, Puses noslēdz šo Vienošanos Nr. 1/2025 par grozījumiem Līgumā (turpmāk – Vienošanās Nr.1/2025) par tālāk norādīto: 

Puses vienojas par izmaiņām būvdarbu apjomos, kur ieslēgto būvdarbu apjomu kopējā summa sastāda 136 519,74 EUR (viens simts trīsdesmit seši tūkstoši pieci simti deviņpadsmit euro 74 centi) bez PVN, savukārt izslēgto būvdarbu apjomu summa sastāda 135 253,93 EUR (viens simts trīsdesmit pieci tūkstoši divi simti piecdesmit trīs euro 93 centi) bez PVN.
[bookmark: _Hlk146701138][bookmark: _Hlk146701226]Ieslēgto un izslēgto būvdarbu apjomu kopsumma, atbilstoši Publisko iepirkumu likuma 61. panta trešās daļas 1. punktam, ir 164 766,34 EUR (Ieslēgto darbu pozīcijas Nr. 46, 47, 48, 49, 7, 13, 50, 51, 52, 53, 58, 59, 61, 62, 64, 65, 66, 67, 68, 69, 70, 71, 72, 73, 74, 75, 76, 77, 78, 79, Izslēgto darbu pozīcijas Nr. 20, 3, 4, 5, 10, 11, 16, 17, 20, 21, 22, 34, 56, 58, 59, 60, 80, 81, 82, 164, 165, 166, 167, 168, 169, 170, 171, 172, 233, 234, 279, 280, 281, 282, 283), kas procentuāli veido 10,08 % (164 766,34 x 100/1 634 600,25 = 10,0799165%) no Līguma sākotnējās Līgumcenas.
[bookmark: _Hlk140683162]Ieslēgto un izslēgto būvdarbu apjomu kopsumma, atbilstoši Publisko iepirkumu likuma 61. panta trešās daļas 3.punktam, ir 107 007,33 EUR (Ieslēgto darbu pozīcijas Nr. 29, 54, 30, 31, 32, 33, 4, 4, 38, 60, 60, 43, 19, 44, 25, 21, 45, 54, 55, 56, 57, 1, 2, 38,3, 4, 5, 6, 7, 8, 9, 10, 45, 11, 12, 13, 14, 15, 38, 16,2 17, 38, 18, 19, 20, 21, 22, 54, 23, 2, 3, 4, 5, 6, 24, 25, 26, 27, 28, 15, 34, 35, 36, 37, 39, 40, 41, 42, 60, 3, 4, 5, 6, 7, 9, 13, 26, 23, 27, 3,4,5,6,7, 10,19, 30, 31, 33, 80 un Izslēgto darbu pozīcijas Nr.66, 16, 17, 22, 23, 61, 13, 3, 8, 41, 46, 74, 40, 10, 11), kas procentuāli veido 6,55 % (107 007,33 x 100/1 634 600,25 = 6,54639139%) no Līguma sākotnējās Līgumcenas. 

[bookmark: _Hlk146561823]Ņemot vērā starpību naudas izteiksmē no papildus iekļautiem būvdarbu apjomiem un izslēgtajiem būvdarbu apjomiem, Līgumcena tiek palielināta par 1 265,81 EUR (viens tūkstotis divi simti sešdesmit pieci euro 81 cents) bez PVN.

3. Pamatojoties uz nepieciešamajām izmaiņām būvdarbu apjomos, Puses vienojas izteikt Līguma 3.1. punktu šādā redakcijā 
 
“3.1.Līgumcena ir EUR 1 635 866,06 (viens miljons seši simti trīsdesmit pieci tūkstoši astoņi simti sešdesmit seši euro, 06 centi), (turpmāk -  Līgumcena), PVN 21% 343 531,87 EUR (trīs simti četrdesmit trīs tūkstoši pieci simti trīsdesmit viens euro, 87 centi), kopā EUR 1 979 397,93 (viens miljons deviņi simti septiņdesmit deviņi tūkstoši trīs simti deviņdesmit septiņi euro, 93 centi), turpmāk kopā – Līguma summa*.
* Saskaņā ar Pievienotās vērtības nodokļa likuma 142.panta otro un trešo daļu par veiktajiem Būvdarbiem pievienotās vērtības nodokli valsts budžetā maksā Pasūtītājs.”

4. Ņemot vērā to, ka Līgumcena palielinās, Būvuzņēmējam, pamatojoties uz Līguma 14.3. punktu, jānodrošina papildu saistību izpildes nodrošinājums, kas jāiesniedz ne vēlāk kā 10 (desmit) kalendāro dienu laikā pēc Vienošanās Nr.1/2025 noslēgšanas dienas.

5. Vienošanās Nr.1/2025 un tās pielikumi pēc to parakstīšanas kļūst par Līguma neatņemamu sastāvdaļu. 

6. Pārējie Līguma noteikumi, kas ar šo Vienošanos Nr. 1/2025 netiek grozīti, paliek spēkā tādi, kādi tie ir noslēgtajā Līgumā.

7. Parakstot šo Vienošanos Nr.1/2025 Pusēm ir saprotams tās saturs un sekas.

8. Vienošanās Nr. 1/2025 ir sastādīta latviešu valodā elektroniska dokumenta veidā un tiek parakstīta ar drošu elektronisko parakstu, un satur laika zīmogu. Vienošanās parakstīšanas datums ir pēdējā parakstītāja laika zīmoga datums un laiks. 

9. Pie šīs Vienošanās Nr. 1/2025 pievienoti šādi pielikumi:
Nr.1 – Pamatojums grozījumu izdarīšanai;
Nr.2 – Konsolidētā Būvniecības koptāme, Kopsavilkuma aprēķins Nr.1, lokālās tāmes Nr.1,1, 1,2, 1,3, 1,4, 1,5, 1,6, 1,7, 1,8, 1,9, 1,10, 1,11, 1,12, 1,13, 1,14, 1,15, 1,16, 1,17, 1,18, 1,19, 1,20, 1,21, 1,22, 1,23, 1,24, 1,25, 1,26, Kopsavilkuma aprēķins Nr.1, lokālās tāmes Nr.2,1, 2,2, 2,3;
Nr.3 – Izmaiņu Akts Nr.1;
Nr.4 – Finanšu plūsmas grafiks.

Pielikums Nr.1
PAMATOJUMS GROZĪJUMU IZDARĪŠANAI 
2024.gada 6.novembra Būvuzņēmuma līgumā Nr. 1370/2024/2.2-10 

Publisko iepirkumu likuma 61. panta pirmās daļas 2. punkts noteic, ka iepirkuma līguma vai vispārīgās vienošanās grozījumi ir pieļaujami, ja tie nemaina iepirkuma līguma vai vispārīgās vienošanās vispārējo raksturu (veidu un iepirkuma procedūras dokumentos noteikto mērķi) un grozījumi ir būtiski un tiek izdarīti tikai šā panta trešajā daļā minētajos gadījumos. Saskaņā ar Publisko iepirkumu likuma 61. panta trešās daļas 1. un 3. punktu būtiski iepirkuma līguma vai vispārīgās vienošanās grozījumi ir pieļaujami, ja iepirkuma procedūras dokumenti un iepirkuma līgums vai vispārīgā vienošanās skaidri un nepārprotami paredz grozījumu iespēju, nosacījumus, ar kādiem grozījumi ir pieļaujami, grozījumu apjomu un būtību. Šādi noteikumi par grozījumiem var attiekties uz līgumcenas pārskatīšanu, izvēles iespēju izmantošanu, kā arī uz citiem iepirkuma līguma vai vispārīgās vienošanās izpildes aspektiem.

Atbilstoši Publisko iepirkumu likuma 61.panta trešās daļas 1.punktam, iepirkuma līguma grozījumi ir pieļaujami, ja iepirkuma procedūras dokumenti un iepirkuma līgums vai vispārīgā vienošanās skaidri un nepārprotami paredz grozījumu iespēju, nosacījumus, ar kādiem grozījumi ir pieļaujami, grozījumu apjomu un būtību. Šādi noteikumi par grozījumiem var attiekties uz līgumcenas pārskatīšanu, izvēles iespēju izmantošanu, kā arī uz citiem iepirkuma līguma vai vispārīgās vienošanās izpildes aspektiem.

Līguma 18.9.3. punkts nosaka, ka Pasūtītājam Būvdarbu veikšanas laikā ir tiesības veikt Līguma grozījumus saskaņā ar Publisko iepirkumu likuma 61.pantu, nemainot Līguma vispārējo raksturu, veidu un mērķi, piemērojot Publisko iepirkumu likuma 61. panta trešās daļas 1. punktu, - Pasūtītājs ir tiesīgs veicamiem Būvdarbiem izmainīt tehniskās prasības, samazināt Būvdarbu, Būvizstrādājumu apjomu, nosakot, ka Būvdarbi nav jāveic sākotnēji noteiktajā apjomā, kā arī palielināt Būvdarbu un Būvizstrādājumu apjomu, uzdodot veikt Līgumā (t.sk. Konkursa dokumentos) sākotnēji neparedzētus Būvdarbus, ja tos pirms Būvdarbu uzsākšanas objektīvu iemeslu dēļ nebija iespējams precīzi noteikt (pēc izbūvētiem darbiem dabā, veicot digitālos izpilduzmērījumus apjomi kļuva lielāki/mazāki nekā sākotnēji tika sarēķināti Būvniecības ieceres dokumentācijā, mainoties situācijai dabā u.tml.), papildu Būvdarbu apjomi nepieciešami citu Būvdarbu uzsākšanai un/vai pabeigšanai, kā arī Objekta nodošanai ekspluatācijā vai, ja Būvdarbu gaitā Pasūtītājs konstatē, ka tāmēs norādītajā apjomā tos veikt nav nepieciešams (Būvniecības ieceres dokumentācijas nepilnības, nepareizi Būvdarbu apjomu aprēķini, kā arī tādā gadījumā, ja Būvdarbu apjomu daļa jau tika izbūvēta cita līguma / pasūtījuma ietvaros, Būvizstrādājumu nomaiņas gadījumā pret ekvivalentiem, piemēram, ja tos vairs neražo, vai nomainīti uz ar labākiem tehnoloģiskiem un kvalitātes rādītājiem,  u.c. objektīvu iemeslu dēļ un tml., ja šādu grozījumu dēļ Līgumcenas pieaugums/samazinājums, ko noteic kā visu secīgi veikto grozījumu naudas vērtības summu, nepārsniedz 50 (piecdesmit) procentus no sākotnējās Līgumcenas, bet neieskaitot grozījumus, kuri veikti atbilstoši Līguma citiem punktiem.

Atbilstoši Publisko iepirkumu likuma 61.panta trešās daļas 3.punktam, iepirkuma līguma grozījumi ir pieļaujami, ja iepirkuma līguma grozījumi ir nepieciešami tādu iemeslu dēļ, kurus pasūtītājs iepriekš nevarēja paredzēt.

Līguma 18.9.5. punkts nosaka, ka Pasūtītājam Būvdarbu veikšanas laikā ir tiesības veikt Līguma grozījumus saskaņā ar Publisko iepirkumu likuma 61.pantu, nemainot Līguma vispārējo raksturu, veidu un mērķi, piemērojot Publisko iepirkumu likuma 61. panta trešās daļas 3. punktu, ja iepirkuma līguma grozījumi ir nepieciešami tādu iemeslu dēļ, kurus Pasūtītājs iepriekš nevarēja paredzēt, ja šādu grozījumu dēļ Līgumcenas pieaugums, ko noteic kā visu secīgi veikto grozījumu naudas vērtības summu, nepārsniedz 50 (piecdesmit) procentus no sākotnējās Līgumcenas, bet neieskaitot grozījumus, kuri veikti atbilstoši Līguma citiem punktiem;

Atbilstoši Publisko iepirkumu likuma 61.panta ceturtajai daļai, Līgumcenas pieaugums, ko noteic kā visu secīgi veikto grozījumu naudas vērtības summu, nevar pārsniegt 50 procentus no sākotnējās iepirkuma līguma līgumcenas attiecībā uz katru gadījumu, kas minēts šā panta trešās daļas 2. un 3. punktā.

Līguma 18.6.punkts, cita starpā, nosaka, ka Līguma spēkā esamības laikā Pasūtītājs, objektīvi pamatojot ir tiesīgs rakstveidā pieprasīt, lai tiek veiktas izmaiņas Tehniskajās specifikācijās, Būvprojektā un Būvdarbu apjomos. Pēc šāda pieprasījuma saņemšanas Izpildītājam ir pienākums izpildīt Pasūtītāja pieprasītās izmaiņas, izņemot gadījumu, ja Pasūtītāja pieprasītās izmaiņas ir pretrunā ar Latvijas Republikā spēkā esošo normatīvo aktu noteikumiem. Ja Pasūtītāja pieprasītās izmaiņas neprasa būtisku Būvprojekta vai Tehnisko specifikāciju (prasību) pārstrādāšanu un/vai izmaiņas būvdarbu apjomā, Būvuzņēmēja pienākums ir veikt Pasūtītāja pieprasītās izmaiņas par ko Puses vienojas atsevišķi, bez papildus atlīdzības un papildus termiņa šo izmaiņu veikšanai, vai būtisku izmaiņu gadījumā, Puses vienojas atsevišķi, nosakot papildus termiņu un/vai papildus atlīdzību.

Līguma 18.14.1.punkts nosaka, ka Pasūtītājs pieļauj Līguma grozījumus tā izpildes laikā, neatkarīgi no tā, vai tie ir būtiski vai nebūtiski, grozījumu veikšanu  ja objektīvu apstākļu dēļ Būvdarbu izpildes laikā Būvprojektā tiek veiktas izmaiņas/grozījumi vai Pasūtītājs ir uzdevis veikt Izpildītājam Būvprojektā neparedzētu Darbu izpildi un šīs izmaiņas ir visu Līgumā iesaistīto Pušu saskaņotas (Pasūtītājs, Būvuzraugs, Autoruzraugs) un pamatotas, kādu iemeslu dēļ šādas izmaiņas ir nepieciešamas.

Līguma 18.14.2.1.punkts nosaka, ka Pasūtītājs Līguma izpildes laikā pieļauj neatkarīgi no tā vai tie ir būtiski vai nebūtiski, grozījumu veikšanu Līguma izpildes laikā, atsedzot komunikācijas/virsmas, ja tādas ir,  un tml., atklājas, ka nepieciešami tādi Būvdarbu apjomi, kuri pirms tam nebija noteikti, un tie nepieciešami Objekta pieņemšanai ekspluatācijā.

Līguma 18.15.1. apakšpunkts nosaka, ja attiecīgā Būvdarbu veida izmaksas ir iekļautas Līgumam pievienotajā Būvdarbu tāmē, tad Būvdarbu izmaksas tiek noteiktas saskaņā ar Līguma tāmē norādītajām vienību cenām.

Līguma 18.15.2. apakšpunkts nosaka, ja Būvdarbu veida izmaksas nav iekļautas Līgumam pievienotajā tāmē, tad Būvdarbu izmaksas nosaka šādi – Būvuzraugs sadarbojoties ar Izpildītāju veic tirgus izpēti par līdzīgām Būvdarbu izmaksām.

Atbilstoši Izmaiņu aktam Nr.1, pamatojoties uz Publisko iepirkumu likuma 61.panta trešās daļas 1.punktu un Līguma 18.9.3.punktu, ir veiktas Pasūtītāja ierosinātas izmaiņas būvprojektā, pamatotas ar tehnisko nepieciešamību, uzlabojot sasniedzamā mērķa kvalitāti ilgtermiņā (Ieslēgto darbu pozīcijas Nr. 46, 47, 48, 49, 7, 13, 50, 51, 52, 53, 58, 59, 61, 62, 64, 65, 66, 67, 68, 69, 70, 71, 72, 73, 74, 75, 76, 77, 78, 79, Izslēgto darbu pozīcijas Nr. 20, 3, 4, 5, 10, 11, 16, 17, 20, 21, 22, 34, 56, 58, 59, 60, 80, 81, 82, 164, 165, 166, 167, 168, 169, 170, 171, 172, 233, 234, 279, 280, 281, 282, 283): 
1. [bookmark: _Hlk193457731]telpās Nr. 1.01; 1.13; 1.14; 2.01; 2.14; 2.15 mainot griestu apdari, griestu atjaunošanas vietā paredzot iekārtos moduļtipa griestus (Sanāksmes protokols Nr. 8);
2. kapara cauruļu vietā apkurei paredzot izbūvēt cinkotas tērauda presējamās caurules (Sanāksmes protokols Nr. 9);
3. mainīts bruģa veids uz klinkera bruģi LHL WEGA, 200x100x62 (Sanāksmes protokols Nr. 12);
4. mainīts pagraba sienu un griestu apdares veids paredzot atsegtu un attīrītu mūri (Sanāksmes protokols Nr. 11);
5. lietus kanalizācijas būvprojekta 3. kārtas darbu apjoma – gūlijas izbūves pievienošana 1. kārtas darbu apjomam (Sanāksmes protokols Nr. 10);
6. izslēgta no darbu apjomiem jumta notekcauruļu apsildes izbūve (Sanāksmes protokols Nr. 9);
7. Būvdarbu laikā konstatēts (FKA Nr. U1-1), ka Dārtas ielas 1 ēkai ir paredzēts jauns ūdensvada pieslēgums pilsētas tīkliem uz Emīla Dārziņa ielas, kur ir nesen ieklāts jauns asfalta un bruģa segums iepirkuma Nr.CNP 2021/70 ietvaros. Projektētais ūdensvads paredzēts 8m ceļa zonā. Darbu apjomos U1 sistēmas izbūve paredzēta ar rakšanas metodi, taču seguma demontāžas un atjaunošanas darbi nav iekļauti, tādēļ tika izstrādāts risinājums pieslēguma vietas izmaiņai, lai nebūtu jāveic nesen ieklātā asfalta un bruģa seguma uzlaušana,  kas rada izmaiņas būvdarbu apjomos.
8. Būvdarbu laikā (FKA Nr. EL-1), analizējot būvprojekta EL sadaļu tika konstatēts, ka elektrosadalnēs nav paredzēti strāvas noplūdes aizsardzības automātslēdži. Saskaņā ar 25.07.2023. Ekonomikas ministrijas apstiprinātajiem papildinājumiem piemērojamo standartu sarakstam, kas attiecas uz Ministru kabineta 2015. gada 9. jūnija noteikumu Nr. 294 “Noteikumi par Latvijas būvnormatīvu LBN 261-15 “Ēku iekšējā elektroinstalācija”” prasību izpildi, šādas drošības ierīces ir paredzamas no 01.03.2025., tādēļ nepieciešams elektrosadalnēs paredzēt strāvas noplūdes aizsardzības automātslēdžus, kas rada izmaiņas būvdarbu apjomos.

Atbilstoši Izmaiņu aktam Nr.1, pamatojoties uz Publisko iepirkumu likuma 61.panta trešās daļas 3.punktu un Līguma 18.9.5.punktu, būvdarbu laikā ir konstatētas kļūdas un nepilnības Būvniecības dokumentācijā, pēc kuru labošanas rodas iepriekš  objektīvi neparedzami, taču tehnoloģiski nenodalāmi darbi, bez kuriem nav iespējams pabeigt sākotnēji paredzētos, bet darbu daudzumu sarakstā nenorādītos vai nekorekti norādītos, būvdarbus (Ieslēgto darbu pozīcijas Nr. 29, 54, 30, 31, 32, 33, 4, 4, 38, 60, 60, 43, 19, 44, 25, 21, 45, 54, 55, 56, 57, Izslēgto darbu pozīcijas Nr. 66, 16, 17, 22, 23, 61, 13):
1. 2. stāva pārsegums asīs B-C/3-4 (BK-8REV1) (būvprojekta risinājuma neesamība), būvprojektā nav risināta pārseguma izbūve un siltināšana šajā zonā. Izstrādāts papildus risinājums un mainīti darbu apjomi paredzot pārseguma un siltinājuma izbūvi;
2. Mezgls M-1 (būvprojekta risinājuma kļūda), siltinājuma izveide no pamatu sienas iekšpuses nav tehniski pareiza – siltinājums jāuzstāda pamatu sienas ārpusē. Izstrādāts jauns risinājums un mainīti darbu apjomi paredzot siltināšanu no ārpuses; 
3. G-3, G-4 grīdu tipi (būvprojekta risinājuma kļūda), tipos iekļautie materiāli un to biezumi nav tehniski piemēroti faktiskajai izbūves situācijai. Izstrādāts jauns risinājums, un mainīti darbu apjomi, paredzot atbilstošus materiālus un to biezumus;
4. G-7 grīdas tips (būvprojekta risinājuma neesamība), pēc zemgrīdas kanalizācijas cauruļvadu izbūves nav paredzēta esošās grīdas atjaunošana. Mainīti darbu apjomi paredzot grīdas atjaunošanu;
5. Pārsegumi P-1, P-2 (būvdarbu apjomu kļūda), pārsegumu siltināšana nav iekļauta pilnā apjomā. Mainīti darbu apjomi, paredzot pārseguma siltināšanu pilnā apjomā.
6. Mezgls M-4 (būvprojekta risinājuma un būvdarbu apjoma kļūda), dzegas mezgla izbūves risinājums nav tehniski pareizs, kā arī nav pilnībā uzrādīti visi būvdarbu apjomi skārda detaļu un dēļu apšuvuma izbūvei. Izstrādāts jauns risinājums un mainīti darbu apjomi paredzot papildus skārda detaļas un dēļu apšuvumu; 
7. Mezgls M-5 (būvprojekta risinājuma kļūda), dzegas mezgla izbūves risinājums nav tehniski pareizs, nav paredzēts apakšējais lāsenis. Mainīti darbu apjomi paredzot apakšējo lāseni;
8. Bēniņu pārseguma lūka BL 600x600mm (būvprojekta risinājuma kļūda), lūkas izmērs izvēlēts par mazu, ņemot vērā komplektā esošās nolaižamās kāpnes. Mainīts risinājums, paredzot 700x1300mm lūku;
9. Piebūves fasāde (būvprojekta risinājuma un būvdarbu apjoma kļūda), fasādes siltināšanas un apšuvuma izveides risinājums nav tehniski pareizs, nav uzrādīti siltinājuma un karkasa izbūves darbu apjomi. Izstrādāts jauns risinājums un mainīti darbu apjomi paredzot siltinājuma un karkasa izbūvi.

Atbilstoši Izmaiņu aktam Nr.1, pamatojoties uz Publisko iepirkumu likuma 61.panta trešās daļas 3.punktu un Līguma 18.9.5. punktu, būvdarbu laikā, veicot dažādus demontāžas darbus, konstatētas nesakritības ar Būvniecības dokumentāciju, kuras iepriekš nebija paredzamas (Ieslēgto darbu pozīcijas Nr. 1, 2, 38,3, 4, 5, 6, 7, 8, 9, 10, 45, 11, 12, 13, 14, 15, 38, 16,2 17, 38, 18, 19, 20, 21, 22, 54, 23, 2, 3, 4, 5, 6, 24, 25, 26, 27, 28, 15, 34, 35, 36, 37, 39, 40, 41, 42, 60, 3, 4, 5, 6, 7, 9, 13, 26, 23, 27, 3,4,5,6,7, 10,19, 30, 31, 33, 80, Izslēgto darbu pozīcijas Nr. 3, 8, 41, 46, 74, 40, 10, 11):
1. Būvdarbu laikā (FKA Nr. AR-1), pēc iekšsienu demontāžas darbiem (ēkai ar kad. apz. 001) veicot 2. stāva grīdas nivelēšanu, telpā Nr. 2.14 atklājās koka siju pārseguma izliece 5,5 cm uz 6,4 m laidumu, kas pārsniedz pieļaujamās normatīvās izlieces, tādēļ tika izstrādāts risinājums, lai pastiprinātu pārsegumu, kā rezultātā mainās darbu apjomi.
2. Būvdarbu laikā (FKA Nr.AR-2), veicot demontāžas darbus (ēkai ar kad. apz. 001) atklājās, ka esošajās iekšsienās ir tukšumi, kas aizsegti ar kokskaidu plāksnēm. Starp telpām 1. stāvā: nr. 1.01 un 1.02 – 1gb.; starp nr. 1.09 un 1.13 – 2 gb.; starp telpām 2. stāvā: nr. 2.01 un 2.05 – 1gb.; starp nr. 2.01 un 2.02 – 1gb.; starp nr. 2.12 un 2.14 – 1gb.; starp nr. 2.11 un 2.14 – 1gb. Pagrabstāvā: starp nr. 03 un 04 – 1gb.. Kopējais aizsegumu laukums 49,94 m2. Esošā starpsienu ailu aizdare ar kokskaidu plātnēm nenodrošina skaņas izolācijas normatīvās prasības, tādēļ nepieciešams veikt tukšumu aizmūrēšanu un aizmūrēto vietu apmešanu, lai nodrošinātu skaņas izolācijas prasības starp telpām,  kas rada papildu būvdarbu apjomus.
3. Būvdarbu laikā (FKA Nr. AR-3), pēc esošo iekārto griestu demontāžas darbiem (ēkai ar kad. apz. 001) atklājās, ka ir satrupējušas 1. stāva pārseguma sijas virs telpas 1.07, tādēļ  tika izstrādāti risinājumi, lai veiktu pārseguma konstrukciju pastiprināšanu,  kas rada papildu būvdarbu apjomus.
4. [bookmark: _Hlk193459218]Būvdarbu laikā (FKA Nr. AR-4), pēc esošo iekārto griestu demontāžas darbiem telpā 1.09 (ēkai ar kad. apz. 001) atklājās, ka paredzētā demontējamā siena asīs 4-5/C-D ir nesoša - uz tās balstās pārseguma sijas, tādēļ tika izstrādāts risinājums  pārseguma siju balstīšanai,  kas rada papildu būvdarbu apjomus.
5. Būvdarbu laikā (FKA Nr. AR-5), pēc demontāžas darbiem telpā 2.09 (ēkai ar kad. apz. 001) atklājās, ka demontētā siena asīs 4-5/C ir nesoša - uz tās balstās pārseguma sijas, tādēļ tika izstrādāts  risinājums  pārseguma siju balstīšanai, kas rada papildu būvdarbu apjomus;
6. Būvdarbu laikā (FKA Nr. AR-6), pēc esošo iekārto griestu demontāžas darbiem telpā 1.10 (ēkai ar kad. apz. 001) atklājās, ka paredzētā demontējamā siena asīs 3-4/C-B ir nesoša - uz tās balstās pārseguma sijas, tādēļ tika izstrādāts risinājums  pārseguma siju balstīšanai, kas rada papildu būvdarbu apjomus;
7. Būvdarbu laikā (FKA Nr. AR-7), pēc grīdas demontāžas darbiem 1. stāvā, telpās 1.07 un 1.11 (ēkai ar kad. apz. 001) atklājās, ka zem grīdas pamatnes ir tukšumi (bedres), tādēļ nepieciešams veikt tukšumu aizpildīšanu ar nestspējīgiem minerālmateriāliem,  kas rada papildu būvdarbu apjomus;
8. Būvdarbu laikā (FKA Nr. AR-8), pēc grīdas seguma demontāžas darbiem 2. stāvā (ēkai ar kad. apz. 001) atklājās, ka esošai grīdu pamatnei (pārsegumam) ir līdz 10  cm atšķirības augstuma atzīmēs stāva ietvaros, tādēļ tika izstrādāti risinājumi grīdas izveidei uz nelīdzenas pamatnes,  kas rada izmaiņas būvdarbu apjomos;
9. [bookmark: _Hlk193452712]Būvdarbu laikā (FKA Nr. AR-9), pēc demontāžas darbiem visā ēkā (ēkai ar kad. apz. 001) atklājās, ka ārsienās pa visu perimetru ir gaisa šķirkārta, tādēļ tika izstrādāti risinājumi ārsienu siltināšanai atbilstoši faktiskai situācijai, kas rada izmaiņas būvdarbu apjomos;
10. Būvdarbu laikā (FKA Nr. AR-10), pēc bēniņstāva demontāžas darbiem (ēkai ar kad. apz. 001) atklājās, ka asīs 2-3/C-D ir satrupējusi 2. stāva pārseguma sija un jumta krēsla statnis, tādēļ tika izstrādāti risinājumi bojāto konstrukciju pastiprināšanai, kas rada papildu būvdarbu apjomus.

Pasūtītājs, Būvuzņēmējs un Būvuzraugs akceptēja izmaiņas darbu apjomos, saskaņā ar Izmaiņu aktu Nr.1, kur ieslēgto un izslēgto darbu apjomu summa, atbilstoši Publisko iepirkumu likuma 61.panta trešās daļas 1.punktam, sastāda  164 766,34 EUR (viens simts sešdesmit četri tūkstoši septiņi simti sešdesmit seši euro 34 centi), kas procentuāli veido 10,08 % (164 766,34 x 100/1 634 600,25 = 10,0799165%) no Līguma sākotnējās Līgumcenas un ieslēgto un izslēgto darbu apjomu summas, atbilstoši Publisko iepirkumu likuma 61.panta trešās daļas 3. punktam, sastāda 107 007,33 EUR (viens simts septiņi tūkstoši septiņi euro 33 centi), kas procentuāli veido 6,55 % (107 007,33 x 100/1 634 600,25 = 6,54639139%) no Līguma sākotnējās Līgumcenas.

Ņemot vērā starpību naudas izteiksmē no papildus iekļautiem būvdarbu apjomiem un izslēgtajiem būvdarbu apjomiem, Līgumcena tiek palielināta par 1 265,81 EUR (viens tūkstotis divi simti sešdesmit pieci euro 81 cents) bez PVN. Pasūtītājs, izvērtējot Izmaiņu aktu Nr.1, piekrīt palielināt Līguma summu par 1 265,81 EUR (viens tūkstotis divi simti sešdesmit pieci euro 81 cents) bez PVN un noteikt Līgumcenu 1 635 866,06 (viens miljons seši simti trīsdesmit pieci tūkstoši astoņi simti sešdesmit seši euro, 06 centi) bez PVN. 

Būvuzņēmējs ir iesniedzis aktualizēto Finanšu plūsmas grafiku.

Līguma 18.11. punkts nosaka, ka izmaiņu vērtība tiks aprēķināta šādi:
18.11.1. ja plānotās izmaiņas ietver Būvdarbus, kas ir savstarpēji aizvietojami, t.i., Būvdarbu veikšanai neatšķiras metodes vai risinājumi, izmaiņu apjoms tiks aprēķināts kā cenu starpība Būvdarbu izmaiņām; 
18.11.2. ja plānotās izmaiņas ietver Būvdarbus, kas nav savstarpēji aizvietojami, t.i., Būvdarbu veikšanai tiek izmantotas citas metodes vai risinājumi, izmaiņu apjoms tiks aprēķināts kā kopējā ieslēgto un izslēgto Būvdarbu summa.

Atbilstoši 18.11.2. apakšpunkta nosacījumiem, kopējo Līguma grozījumu vērtība procentuālā izteiksmē pēc Vienošanās Nr. 1/2025 noslēgšanas sastāda 16.63 %.

Pasūtītājs norāda, ka attiecībā par grozījumiem Līgumā un iepirkuma Līguma mērķi, netiek mainīts Līguma vispārējais raksturs un nosacījumi, jo ir atklājušies papildus darbi, kas plānojot investīciju projekta „Infrastruktūras attīstība pirmsskolas izglītības iestādē Dārtas ielā 1, Cēsīs, Cēsu novadā” ieviešanu iepriekš nebija objektīvi paredzami, nepieciešamie tehniskie risinājumi tika konstatēti tikai būvdarbu laikā, kā rezultātā Līguma Puses saskata nepieciešamību iekļaut Līgumā Darbus, kas netika sākotnēji iekļauti, secīgi izslēdzot Darbus, kas saskaņā ar Faktu konstatācijas aktiem atzīstami par izslēdzamiem.  Ievērojot augstākminēto, jebkurā gadījumā būtu nepieciešams veikt Līguma grozījumus, ja arī Līgums par būvdarbiem būtu noslēgts ar kādu citu Būvuzņēmēju, būtu izdarāmas izmaiņas. 

Pasūtītāja ieskatā papildus iepriekš neparedzētus būvdarbus nevar tehniski un ekonomiski nodalīt no sākotnējā Līguma bez nesamērīgām grūtībām, jo tie ir jāveic būvlaukumā, kurā jau strādā Būvuzņēmējs un Būvuzņēmēja nomaiņa būtu apgrūtinoša un dārga, kā arī tas apgrūtinātu būvdarbu pabeigšanu un Objekta nodošanu un pieņemšanu ekspluatācijā kopumā, kā arī vēlākās darbības, kas saistītas ar būvobjekta garantijas laika garantiju.

Ņemot vērā augstāk minēto, pamatoti ir nepieciešams veikt Līguma grozījumus.


Izpilddirektora vietniece 					Baiba Eglīte

